தேகத்தே ஒளியை வைத்த செம்மணிக் குன்றே போற்றி! தீராத ஆசைக் குள்ளே திருவென நிற்பாய் போற்றி! ஓர்கணம் தொழுதாற் கூட ஓடிவந் தளிப்பாய் போற்றி! ஊர்ந்தமா மேக வண்ணன் உவப்புறச் சிரிப்பாய் போற்றி! தாள்களில் பணிந்தே னம்மா தண்ணருள் தருவாய் போற்றி! தலைமுதல் பாதம் மட்டும் தாழ்கின்றேன் போற்றி! போற்றி! கண்பட்டால் மனது பாடும் கார்குழல் அலையே போற்றி! காதள வோடும் கண்ணால் காசினி அளந்தாய் போற்றி!